ශ්‍රී ලංකා නෙට්බෝල් පුහුණුකාරිනිය තේරීමේ පරික්ෂණයට ස්කයිප් තාක්ෂණය යොදා ගැනීමට නෙට්බෝල් සම්මේලනය පියවර ගෙන තිබුණි.කොළඹ ක්‍රීඩා සංවර්ධන දෙපාර්තමේන්තුවේදී ඊයේ පැවැති පරික්ෂණයේදී දැනට බෲනායි නෙට්බෝල් පුහුණුකාරිනිය ලෙස කටයුතු කරන තිලකා ජිනදාස මෙනවියගේ සුදුසුකම් පරික්ෂාව හා අදහස් හුවමාරුව ස්කයිප් තාක්ෂණය ඔස්සේ සිදු කෙරුණි.නෙට්බෝල් පුහුණුකාරිනිය තේරීමේ පරික්ෂණයට බෲනායි සිට ශ්‍රී ලංකාවට පැමිණීමේදී ලක්ෂ ගණන් මුදල් වැයවන බැවින් ස්කයිප් තාක්ෂණය ඔස්සේ සම්බන්ධවන බව ජිනදාස මෙනවිය තම අයැදුම්පත මගින් දැනුම්දී තිබුණි.ශ්‍රී ලංකාවේ ජාතික ක්‍රීඩා පුහුණුකරුවකු තෝරා ගැනීමේදී මෙවැනි තාක්ෂණයක් භාවිතා කළ මුල්ම අවස්ථාව මෙය වේ.ජාතික නෙට්බෝල් පුහුණුකාරිනී තනතුරට තිලකා ජිනදාස, සොමිතා ද අල්විස්, දීප්ති අල්විස් හා යමුනා සඳමාලි අයැදුම් කොට තිබුණි.